**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ЕЛИН ПЕЛИН**

**ДОКЛАД**

**от**

**ИВАЙЛО ПЕТРОВ СИМЕОНОВ**

***КМЕТ НА ОБЩИНА ЕЛИН ПЕЛИН***

***Относно:*** *Приемане на Наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин (приета с Решение на Общински съвет Елин Пелин №393 по Протокол №20/26.01.2017г., изм.съгласно Решение №80/30.01.2018г.на АССО по дело №1106/2017г., изм.и доп.с Решение №864 по Протокол №35/29.03.2018г. на ОбС-Елин Пелин, изм.и доп.с Решение №659 по Протокол №32/25.11.2021г. на ОбС-Елин Пелин), изменена и допълнена с Решение №1104 по Протокол №49 от 30.03.2023 г. на ОбС-ЕП,*

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

С настоящото, във вр. с докладна записка от г-жа Райничка Георгиева Николова с рег. индекс №19901 от 11.01.2023 г., предлагам Общински съвет – Елин Пелин да вземе решение, с което да приеме Наредба за изменение и допълнение на *Наредба за реда за придобиване, управление и разпореждане с общинско имущество на Община Елин Пелин* (приета с Решение на Общински съвет Елин Пелин №393 по Протокол №20/26.01.2017г., изм.съгласно Решение №80/30.01.2018г.на АССО по дело №1106/2017г., изм.и доп.с Решение №864 по Протокол №35/29.03.2018г. на ОбС-Елин Пелин, изменена и допълнена с Решение №659 по Протокол №32/25.11.2021г. на ОбС-Елин Пелин), изменена и допълнена с Решение №1104 по Протокол №49 от 30.03.2023 г. на ОбС-ЕП*,* наричана за краткост по-долу „Наредбата“.

Изменението касае една конкретна разпоредба – чл. 22, ал. 2. В настоящата редакция на същата е определено, че части от имоти, предоставени за управление на училища, детски градини и обслужващи звена, които са необходими за провеждане на учебния процес само в определени часове от учебната седмица, могат да се предоставят на трети лица за временно възмездно ползване за педагогически услуги, художествено - творческа дейност и спорт при цените, определени от Общински съвет - Елин Пелин, за срок не повече от една година, като тези имоти не могат да се предоставят за ползване за политическа или религиозна дейност.

Определеният към настоящия момент срок за ползване ограничава възможността да се привличат организации и физически лица - специалисти, които да разгръщат цялостна методология за развитие на своята дейност, която по същество е основополагаща за развитието на всяко едно общество, а именно - педагогическа, художествено - творческа и такава за развитие на спорта. От една страна, всяка една подобна дейност предполага определени действия при самото й започване в чисто организационен план, което се отнася до изграждане на структура за реализирането й, в това число: набиране на служители и подготвяне на материалната база. От друга страна, след стартиране на съответната услуга в тези сфери, следва нейното промотиране и реалното й предоставяне.

Предвид спецификата на гореописаните дейности, същите предполагат работа с потребители, които са деца, а за да бъдат изградени целените навици, както и за да бъдат развити съответните качества, които дадената услуга има за цел, е нужен дълъг период от време. В този смисъл, при така наложеното ограничение на срока за даване за ползване на имотите (за „не повече от една година“) съществува опасност от блокиране на позитивните резултати, които възпитателите целят при работата си. Това от своя страна би довело до своеобразни негативни последици за развитието на обществото като цяло. Също така, на практика се създава и несигурност в самите организации и физически лица, които предоставят услугите, тъй като същите полагат усилия за тяхното прилагане и очакват дългосрочна възможност за това.

Предвид гореописаното се предлага изменение по целеосъобразност на съответния текст, с който срокът за предоставяне за възмездно ползване на имоти за педагогически услуги, художествено - творческа дейност и спорт, се удължава до 5 (пет) години. Следва да се обърне внимание и на възможността за осигуряване на дългосрочни приходи на Общината, имайки предвид възмездния характер на правоотношението. Това би позволило генериране на повече средства, които впоследствие да бъдат разходвани по целесъобразност. Генерираните разходи за поддръжка и експлоатиране на съответните имоти / разноски за комунални услуги /, ще се дължат от третото-лице ползвател съгласно условията на договора и ще са на база характера на развиваната дейност и времето, за което същата се реализира.

С оглед гореизложеното и на основание чл. 44, ал. 1, т. 1 и ал. 2 от Закона за местното самоуправление и местната администрация, във връзка с чл. 21, ал. 2 от Закона за местното самоуправление и местната администрация във вр. с чл. 53 от Правилник за организацията и дейността на Общински съвет-Елин Пелин, неговите комисии и взаимодействието му с общинската администрация, и при спазване изискванията на чл. 8, чл. 26 и чл. 28 от Закона за нормативните актове, предлагам следния проект за

**Проект!!!**

**РЕШЕНИЕ:**

На основание чл. 21, ал. 1, т. 23 и ал. 2 от Закона за местното самоуправление и местната администрация Общински съвет – Елин Пелин приема Наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин (приета с Решение на Общински съвет Елин Пелин №393 по Протокол №20/26.01.2017г., изм.съгласно Решение №80/30.01.2018г.на АССО по дело №1106/2017г., изм.и доп.с Решение №864 по Протокол №35/29.03.2018г. на ОбС-Елин Пелин, *изм.и доп.с Решение №659 по Протокол №32/25.11.2021г. на ОбС-Елин Пелин*), изменена и допълнена с Решение №1104 по Протокол №49 от 30.03.2023 г. на ОбС-ЕП*,* както следва:

**Наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин (приета с Решение на Общински съвет Елин Пелин №393 по Протокол №20/26.01.2017г., изм.съгласно Решение №80/30.01.2018г.на АССО по дело №1106/2017г., изм.и доп.с Решение №864 по Протокол №35/29.03.2018г. на ОбС Елин Пелин, изм.и доп.с Решение №659 по Протокол №32/25.11.2021г. на ОбС-Елин Пелин), изменена и допълнена с Решение №1104 по Протокол №49 от 30.03.2023 г. на ОбС-ЕП,**

**1.** Чл. 22, ал. 2 придобива следната редакция:

*„Части от имоти, предоставени за управление на училища, детски градини и обслужващи звена, които са необходими за провеждане на учебния процес само в определени часове от учебната седмица, могат да се предоставят на трети лица за временно възмездно ползване за педагогически услуги, художествено - творческа дейност и спорт при цени, определени от Общински съвет - Елин Пелин, за срок до 5 (пет) години.*

*Тези имоти не могат да се предоставят за ползване за политическа или религиозна дейност.“*

**2.** Настоящата наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин влиза в сила от деня на обявяването на същата в сайта на Общината.

**............................................................**

**ИВАЙЛО ПЕТРОВ СИМЕОНОВ**

***КМЕТ НА ОБЩИНА ЕЛИН ПЕЛИН***

**Съгласувал:**

Райничка Николова –

*Заместник-кмет на Община Елин Пелин*

Цветанка Златанова –

*Началник на отдел ОС*

**Изготвил:**

Константин Иванов –

*Ст. юрисконсулт в отдел ПО*

**МОТИВИ**

**към Проект на** **Наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин (приета с Решение на Общински съвет Елин Пелин №393 по Протокол №20/26.01.2017г., изм.съгласно Решение №80/30.01.2018г.на АССО по дело №1106/2017г., изм.и доп.с Решение №864 по Протокол №35/29.03.2018г. на ОбС-Елин Пелин, изм.и доп.с Решение №659 по Протокол №32/25.11.2021г. на ОбС-Елин Пелин,****изменена и допълнена с Решение №1104 по Протокол №49 от 30.03.2023 г. на ОбС-ЕП)**

1. **Причини, налагащи приемането на изменението на Наредбата:**

Причините, налагащи промените в Наредбата се основават на принципите в цялостната политика за стимулиране развитието на младежта на територията на община Елин Пелин в сферите на художествено - творческата дейност и спорта. Предвид настоящата редакция на посочения текст са налице ограничения, които на практика блокират възможстта физически лица и организации да работят в дългосрочен план за постигане на съоветните цели.

1. **Цели които се поставят с предложените промени и допълнения в Наредбата:**

Целите, които следва да се постигнат с предложените изменения, се свързват със стимулиране на физически лица и организации, които желаят да развиват дейност на територията на община Елин Пелин. От своя страна, това би довело до реализиране на последваща цел при качествено предоставяне на съответните услуги, а именно възпитаване на навици у подрастващите, които да бъдат основа за благоприятно развитие на обществото.

1. **Финансови и други средства, необходими за прилагането на новата уредба.**

За прилагането на измененадата разпоредба в Наредбата не са необходими допълнително финансови средства.

1. **Очаквани резултати от прилагането**

Стимулиране на специалисти в сферата на педаготиката, художествено - творческата дейност и спорта, които да развиват своята дейност на територията на общината, което от своя страна би довело и до дългосрочни приходи предвид възмездния характер на правоотношението.

1. **Анализ за съответствие с правото на Европейския съюз.**

Предлаганият проект за изменение е разработен в съответствие с правото на Европейския съюз и разпоредбите не противоречат на норми от по-висока степен, както и на норми на европейското законодателство и се уповават на принципите на законност, целесъобразност, откритост и публичност.

**............................................................**

**ИВАЙЛО ПЕТРОВ СИМЕОНОВ**

***КМЕТ НА ОБЩИНА ЕЛИН ПЕЛИН***

**Съгласувал:**

Райничка Николова –

*Заместник-кмет на Община Елин Пелин*

Цветанка Златанова –

*Началник на отдел ОС*

**Изготвил:**

Константин Иванов –

*Ст. юрисконсулт в отдел ПО*

На заинтересованите лица се предоставя 30-дневен срок, считано **от 19.06.2023 г.** за предложения и становища по Доклада, мотивите и Проекта на Наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин.

Докладът, мотивите и Проектът за Приемане на Наредба за изменение и допълнение на Наредба за реда за придобиване, управление и разпореждане с общинско имущество на Община Елин Пелин (приета с Решение на Общински съвет Елин Пелин №393 по Протокол №20/26.01.2017г., изм.съгласно Решение №80/30.01.2018г.на АССО по дело №1106/2017г., изм.и доп.с Решение №864 по Протокол №35/29.03.2018г. на ОбС-Елин Пелин, изм.и доп.с Решение №659 по Протокол №32/25.11.2021г. на ОбС-Елин Пелин, изменена и допълнена с Решение №1104 по Протокол №49 от 30.03.2023 г. на ОбС-ЕП) се публикуват на основание чл. 26, ал. 2 и ал. 3 от Закона за нормативните актове във връзка с чл. 77 от Административнопроцесуалния кодекс.

Предложения могат да бъдат депозирани до Общински съвет – Елин Пелин, в сградата на Община Елин Пелин – ЦАО, гр. Елин Пелин, пл. „Независимост“ №1.